CELEX: 32018D0463
Language: bg
Date: 2018-03-19 00:00:00
Title: Решение за изпълнение (EC) 2018/463 на Съвета от 19 март 2018 година за назначаването на член на Единния съвет за преструктуриране

21.3.2018   
            
            
               BG
            
            
               Официален вестник на Европейския съюз
            
            
               L 78/15
            
         РЕШЕНИЕ ЗА ИЗПЪЛНЕНИЕ (EC) 2018/463 НА СЪВЕТА
   от 19 март 2018 година
   за назначаването на член на Единния съвет за преструктуриране
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (1), и по-специално член 56, параграф 6 от него,
   като взе предвид предложението на Европейската комисия,
   като взе предвид одобрението на Европейския парламент (2),
   като има предвид, че:
   
               (1)
            
            
               След като изслуша Единния съвет за преструктуриране по време на пленарното му заседание, на 20 декември 2017 г. Комисията прие списък с подбрани кандидати за длъжността член на Единния съвет за преструктуриране и го представи на Европейския парламент.
            
         
               (2)
            
            
               На същия ден Съветът беше информиран за списъка с подбраните кандидати.
            
         
               (3)
            
            
               Съгласно член 56, параграф 5 от Регламент (EС) № 806/2014 мандатът на щатните членове на Единния съвет за преструктуриране е петгодишен.
            
         
               (4)
            
            
               На 14 февруари 2018 г. Комисията прие предложение за назначаването на г-н Boštjan JAZBEC за член на Единния съвет за преструктуриране и го представи на Европейския парламент за одобрение,
            
         ПРИЕ НАСТОЯЩОТО РЕШЕНИЕ:
   Член 1
   Г-н Boštjan JAZBEC се назначава за щатен член на Единния съвет за преструктуриране с мандат от пет години, считано от датата на влизане в сила на настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Брюксел на 19 март 2018 година.
      
         
            За Съвета
         
         
            Председател
         
         Р. ПОРОЖАНОВ
      
   
   
      (1)  ОВ L 225, 30.7.2014 г., стр. 1.
   
      (2)  Одобрение от 1 март 2018 г.